बाबैन लाडवा ब्लॉक के पंचायती राज चुनावों को लेकर नोटिस जारी
कुरुक्षेत्र | जिलाचुनाव अधिकारी (पंचायत) एवं उपायुक्त सीजी रजनीकांतन ने बाबैन लाडवा पंचायत समिति चुनाव के लिए नोटिस जारी किया। आदेशों में कहा है कि बाबैन ब्लॉक के एक से 12 वार्ड के लिए एमडी शूगर मिल बीर सिंह को रिटर्निंग अधिकारी नायब तहसीलदार साहब सिंह को एआरओ नियुक्त किया है। बाबैन पंचायत समिति के लिए बीडीपीओ कार्यालय बाबैन में पांच जनवरी से नौ जनवरी तक सुबह 10 से लेकर सायं 3 बजे तक नामांकन दाखिल किए जाएंगे। इन नामांकन पत्रों की छंटनी 11 जनवरी को सुबह 10 बजे से बीडीपीओ कार्यालय बाबैन में होगी। नामांकन वापस लेने की अंतिम तिथि 13 जनवरी को सायं 3 बजे तक होगी। इस समयावधि के बाद चुनाव चिन्ह आवंटित किए जाएंगे। बाबैन पंचायत समिति के मतदान 24 जनवरी को सुबह सात बजकर 30 मिनट से लेकर चार बजे तक होंगे। मतों की गणना 28 जनवरी को सुबह 8 बजे से बीडीपीओ कार्यालय बाबैन में शुरू होगी। लाडवा ब्लाक समिति के वार्ड एक से 16 के लिए डीआरओ अशोक मलिक को रिटर्निंग अधिकारी और लाडवा के नायब तहसीलदार प्रेम चंद को एआरओ नियुक्त किया। इस पंचायत समिति के लिए पांच जनवरी से 9 जनवरी तक सुबह 10 से सायं 3 बजे तक नामांकन प्रक्रिया, 11 जनवरी को सुबह 10 बजे से छंटनी होगी।
hin_Deva hin_Deva